মাইকেল লাম্ব
মাইকেল জন লাম্ব (ইংরেজি: Michael Lumb; জন্ম: ১২ ফেব্রুয়ারি, ১৯৮০) দক্ষিণ আফ্রিকান বংশোদ্ভূত ইংরেজ ক্রিকেটার। ইংল্যান্ড ক্রিকেট দলের একদিনের আন্তর্জাতিক ও টুয়েন্টি২০ আন্তর্জাতিক ক্রিকেটের উভয় স্তরে খেলছেন তিনি। পাশাপাশি কাউন্টি ক্রিকেটে নটিংহ্যামশায়ার দলে খেলছেন লাম্ব। মূলতঃ তিনি একজন বামহাতি ব্যাটসম্যান। তবে, দলের প্রয়োজন ডানহাতে মিডিয়াম পেস বোলিং করেন। ডেনিস অ্যামিসের পর ইংল্যান্ডের পক্ষে দ্বিতীয় ক্রিকেটার ও বিশ্বের নবম ক্রিকেটার হিসেবে অভিষেক ওডিআইয়ে সেঞ্চুরি করার গৌরব অর্জন করেন।